ddrg/super_eurlex huggingface dataset:
Virallinen lehti nro C 076 , 11/03/1998 s. 0041



KIRJALLINEN KYSYMYS E-1545/97 neuvostolle esittäjä(t): Hiltrud Breyer (V) (5. toukokuuta 1997) Aihe: Bayer Leverkusen -yrityksen valmistaman ¨Tiguvonin¨ (Fenthionin) käytön aiheuttamat fosforihappoesterimyrkytykset Bayer Leverkusen -yrityksen valmistamaa kirpuntorjunta-ainetta Tiguvon (Fenthion) voidaan käyttää eri tavoin. Tiguvon 10:tä käytetään kaksikiloisten tai tätä painavampien kissojen kirppujen torjuntaan. Kirpuntorjunta-aine Tiguvon 20:tä suositellaan 3-10 kg:n painoisten koirien käsittelyyn, kun taas yli kymmenkiloiset koirat tulisi käsitellä Tiguvon 20 G:llä. Eläintenomistajat, jotka ovat käsitelleet kotieläimiään toistuvasti Tiguvon-kirpuntorjunta-aineella (Fenthionilla), ovat saaneet vaikeita fosforihappomyrkytyksiä. Koska komissio ei voinut vastata samaa asiaa koskevaan kysymykseeni E-1470/96 ((EYVL C 345, 15.11.1996, s. 76. )), pyydän neuvostoa vastaamaan mahdollisimman pian seuraaviin kysymyksiin: Mitä tulee tehdä, kun ilmenee, että eläimen omistaja on saanut myrkytyksen? Kuka kantaa vastuun terveydelle aiheutuneista kroonisista vaurioista? Millaisten toimenpiteiden avulla vahinkoja aiotaan rajoittaa? Millaisia todisteita on esitettävä? Yhteinen vastaus kirjallisiin kysymyksiin E-1533/97,E-1535/97, E-1537/97, E-1539/97, E-1541/97, E-1543/97, E-1545/97 ja E-1547/97. (25. syyskuuta 1997) Neuvosto ei ole tähän menessä saanut komissiolta aloitetta, joka liittyisi suoraan arvoisan parlamentin jäsenen esille ottamiin eri ongelmiin. Neuvosto kiinittää kuitenkin arvoisan parlamentin jäsenen huomion siihen, että näiden tuotteiden asemaa ei ole toistaiseksi yhteisön tasolla yhdenmukaistettu, vaan jäsenvaltiot käsittelevät niitä harkintansa mukaan yleensä joko lääkkeinä tai biosideinä. Näin ollen neuvosto toteaa arvoisan parlamentin jäsenen esittämien kysymysten tiettyjen näkökohtien osalta, että - vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun direktiivin 67/548/ETY liitteen I osalta tehdyn yhdeksännentoista tekniikan kehitykseen mukautuksen yhteydessä ((EYVL L 258, 11.10.1993, s. 29. )) siihen on sisällytetty FENTHION numerolla 015-048-00-8 ((EYVL L 258A, 16.10.1993, s. 212. )) - neuvosto on vahvistanut yhteisen kannan direktiivin antamiseksi biosidituotteiden markkinoille saattamisesta ((Neuvoston 20. joulukuuta 1996 vahvistama yhteinen kanta, EYVL C 69, 5.3.1997, s. 13. )), jonka liite V sisältää muun muassa tuholaisten torjuntaan tarkoitetut tuotteet; tämän yhteisen kannan mukaisesti kyseisiä tuotteita ei voida pitää kaupan ennen kuin niiden tehoaineet on sisällytetty yhteisön positiiviluetteloon sen jälkeen kun on huolella arvioitu ne riskit, joita ne voivat aiheuttaa erityisesti ihmisten terveydelle.
Virallinen lehti nro C 076 , 11/03/1998 s. 0043



KIRJALLINEN KYSYMYS E-1705/97 komissiolle esittäjä(t): Wolfgang Kreissl-Dörfler (V) (23. toukokuuta 1997) Aihe: Hedelmien ja vihannesten ylijäämien hävittämisestä aiheutuvat ympäristövahingot Koska komissio vastasi esittämiini kysymyksiin E-1901/96, E-1902/96 ja E-1903/96 ((EYVL C 60, 26.2.1997, s. 16. )) vain summittaisesti (ja vanhentuneilla numerotiedoilla), haluaisin uusia kysymykseni hedelmien ja vihannesten hävittämisen aiheuttamista ympäristövahingoista (ja kustannuksista) ja pyydän asianmukaista vastausta seuraavaan: Yhteisön hedelmien ja vihannesten ylijäämien hävittäminen pääasiassa Espanjassa, Italiassa, Kreikassa ja Ranskassa aiheuttaa tilintarkastusviraston kertomuksessa vuodelle 1996 olleiden tietojen mukaan huomattavia ympäristöongelmia. Millä yksittäisten maiden alueilla ja missä kunnissa hävittäminen on aiheuttanut ympäristövahinkoja? Mistä ympäristövahingoista on kyse kussakin tapauksessa? Millä alueilla ja missä kunnissa on ryhdytty ponnisteluihin syntyneiden ympäristövahinkojen korjaamiseksi? Mitä kustannuksia näiden ympäristövahinkojen korjaamisesta aiheutuu? Myönnetäänkö Euroopan yhteisöjen talousarviosta määrärahoja tähän tarkoitukseen? Komission jäsenen Franz Fischlerin komission puolesta antama vastaus (16. heinäkuuta 1997) Kuten komissio ilmoitti vastauksessaan kirjallisiin kysymyksiin E-1901/96, E-1902 ja E-1903/96 ((EYVL C 60, 26.2.1997. )), se ei ole ollut tietoinen parlamentin jäsenen esittämistä seikoista. Komissio pyytää parlamentin jäsentä täsmentämään mainitun kertomuksen viitetiedot, jotta se voisi suorittaa tutkimuksen tilintarkastustuomioistuimessa ja tarvittaessa niissä jäsenvaltioissa, joiden etua asia mahdollisesti koskee.
Virallinen lehti nro C 076 , 11/03/1998 s. 0111



KIRJALLINEN KYSYMYS E-2447/97 komissiolle esittäjä(t): Marjo Matikainen-Kallström (PPE) (16. heinäkuuta 1997) Aihe: Unionin nuoriso-ohjelmien laajentaminen koskemaan myös varhaisnuoria Varhaisnuorisojärjestöt ovat esittäneet komissiolle Lasten Eurooppa -ryhmävaihto-ohjelman perustamista, jolla edistettäisiin ja tuettaisiin 10 - 15-vuotiaiden nuorten ryhmävaihtoa unionin jäsenmaissa. Näin voitaisiin edistää nuorten maailmankuvan muodostumista ja Euroopan kansojen ja kulttuurien tuntemusta, tukea kansalaisvalmiuksien kehittymistä, motivoida kielten opiskelua ja estää osaltaan jo varhaisnuorten syrjäytymistä. Unionin nykyiset nuoriso-ohjelmat eivät mahdollista varhaisnuorten osallistumista niihin. Suomessa meillä on jo pitkältä ajalta hyviä kokemuksia nuorten ja varhaisnuorten ottamisesta yhtenä toimijakokonaisuutena sekä arviointiin että tuen piiriin. Mielestäni myöskin unionin olisi kohdennettava unionin tavoitteita edistäviä tukitoimia tähän huomiotta jääneeseen toimijaryhmään. Haluankin kysyä, mitä komissio aikoo tehdä sen varmistamiseksi, että myös alle 15-vuotiaat nuoret voivat jatkossa osallistua nuoriso-ohjelmiin? Komission jäsenen Edith Cressonin komission puolesta antama vastaus (8. syyskuuta 1997) Tärkein väline virallisen koulutusalan yhteistyön edistämiseksi yhteisössä on SOKRATES-ohjelma. Yksi ohjelman perustavoitteista on edistää eurooppalaisen ulottuvuuden kehittämistä ohjelmaan osallistuvissa oppilaitoksissa. Osan II toimintamuoto 1 (Comenius) on avoin ala-asteista aina keskiasteen oppilaitoksiin asti. Oppilaitosten osallistumiskelpoisuuden ja tyypin määrittävät kunkin ohjelmaan osallistuvan jäsenvaltion vastuuviranomaiset. Osan III toimintamuodolla 1 (Lingua) tuetaan kielten opetuksen ja oppimisen kehittämistä. Siihen sisältyy vieraiden kielten opettajien täydennyskoulutus sekä kieltenopettajiksi opiskelevien apulaisopettajaharjoittelu peruskoulussa ja keskiasteella. Lingua-ohjelmasta (Toiminto E) tuetaan myös nuorten (14*25-vuotiaiden) ryhmien yhteistyöprojekteja kielitaidon edistämiseksi. Vaikkakaan 10*15-vuotiaiden nuorten vaihto-ohjelmiin ei ole käytettävissä erityistä rahoitusta, kokonaisten koululuokkien yhteistyöprojektien kehittämisen korostaminen takaa sen, että kaikki tällaisiin projekteihin osallistuvat oppilaat hyötyvät eurooppalaisen ulottuvuuden lisäämisestä opintoihinsa. Yhteisön koulutus- ja nuoriso-ohjelmia koskevien keskustelujen yhteydessä komissio pohtii ja neuvottelee parhaillaan eri osapuolten kanssa koulutusalan yhteistyön muodosta ja sisällöstä vuoden 2000 jälkeen.
Virallinen lehti nro C 060 , 25/02/1998 s. 0097



KIRJALLINEN KYSYMYS E-2102/97 esittäjä(t): Luis Campoy Zueco (PPE) - komissiolle (19. kesäkuuta 1997) Aihe: EAKR:n toimenpiteet Navarrassa Voisiko komissio eritellä EAKR:n (Euroopan aluekehitysrahaston) rahoittamat toimenpiteet Navarran alueella vuosina 1995 ja 1996? Komission jäsenen Monika Wulf-Mathies komission puolesta antama vastaus (11.9.1997) Vastauksensa pituuden vuoksi komissio lähettää sen suoraan kunnianarvoisalle jäsenelle ja parlamentin sihteeristölle.
Virallinen lehti nro C 060 , 25/02/1998 s. 0031



KIRJALLINEN KYSYMYS E-1615/97 esittäjä(t): José Valverde López (PPE) - komissiolle (7. toukokuuta 1997) Aihe: Espanjalaisten työryhmien osallistuminen maatalous-teollisiin hankkeisiin Komissio hyväksyi äskettäin 62 hanketta maatalouden tutkimusohjelmaan. Komission tekemä hankevalinta herättää epäluottamusta tutkijapiireissä, jotka katsovat, että valintamenettely ei ole ollut tarpeeksi avoin ja että suoritettavat arvioinnit eivät ole tarpeeksi perusteltuja. Aikooko komissio muuttaa valintamenettelyä? Kuinka monessa hyväksytyssä hankkeessa on mukana espanjalaisia tieteellisiä järjestöjä? Komission jäsenen Édith Cressonin komission puolesta antama vastaus (17. kesäkuuta 1997) Komissiolle ei ole toimitettu mitään olennaista todistusaineistoa parlamentin jäsenen mainitsemasta kritiikistä. Tutkimuksen ja teknologisen kehittämisen (TTK) erityisohjelmiin kuuluvien ehdotusten arvioinnissa ja hankkeiden valinnassa käytettävät perusteet ja menettelyt on määritelty selkeäsi kutakin TTK-ohjelmaa koskevassa tietopaketissa, ja ne ovat kaikkien mahdollisten ehdotuksen tekijöiden saatavilla. Riippumattomat asiantuntijat noudattavat näitä perusteita arvioidessaan ehdotuksia ja antaessaan neuvoja komissiolle. Tulevaa viidettä tutkimuksen ja teknologisen kehittämisen puiteohjelmaa koskevissa keskusteluissa käsitellään parhaillaan hallinnointiin liittyviä kysymyksiä (mukaan lukien valintamenettelyt) parhaiden käytäntöjen soveltamiseksi ja menettelyn avoimuuden lisäämiseksi. Kaikki näiden keskustelujen perusteella hallinnointimenettelyihin mahdollisesti tehtävät muutokset ovat yhteisön tutkimusohjelmissa kautta aikojen sovellettujen seuraavien periaatteiden mukaiset: tasavertainen pääsy, tasapuolinen kohtelu, korkea tieteellinen taso ensisijaisena tavoitteena ja menettelyjen tehokkuus ja avoimuus. Yhteensä 195 espanjalaista osapuolta (tutkimuslaitoksia, korkeakouluja ja teollisuuden edustajia) osallistuu 360 tutkimushankkeeseen, jotka saavat yhteisön rahoitusta maatalouden ja kalastuksen FAIR-erityisohjelman (1994-1998) ensimmäisten neljän ehdotuspyynnön yhteydessä.
Virallinen lehti nro C 060 , 25/02/1998 s. 0011



KIRJALLINEN KYSYMYS E-0865/97 esittäjä(t): Amedeo Amadeo (NI) - komissiolle (12. maaliskuuta 1997) Aihe: Helios II Pyydän Euroopan komissiota ilmoittamaan, onko budjettikohdasta B3-4102- Helios II (vammaisten sopeuttaminen) - myönnetty tukia Italiaa varten ja siinä tapauksessa, että näin on, pyydän laatimaan niistä sekä järjestökohtaisen että toimintokohtaisen luettelon. Komission jäsenen Erkki Liikanen komission puolesta antama yhteinen täydentävä vastaus kirjallisiin kysymyksiin E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 ja E-0871/97 (22.09.1997) Komissio antaa seuraavat tiedot täydennyksenä 25. huhtikuuta 1997 ((EYVL C 319, 18.10.1997, s. 81. )) antamaansa vastaukseen. Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot sisältävän taulukon.
Virallinen lehti nro C 060 , 25/02/1998 s. 0011



KIRJALLINEN KYSYMYS E-0860/97 esittäjä(t): Amedeo Amadeo (NI) - komissiolle (12. maaliskuuta 1997) Aihe: Aidsin torjunta Pyydän Euroopan komissiota ilmoittamaan, onko budjettikohdasta B3-4303 - Aidsin ja muiden tartuntatautien torjunta - myönnetty tukia Italiaa varten ja siinä tapauksessa, että näin on, pyydän laatimaan niistä sekä järjestökohtaisen että toimintokohtaisen luettelon. Komission jäsenen Erkki Liikanen komission puolesta antama yhteinen täydentävä vastaus kirjallisiin kysymyksiin E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 ja E-0871/97 (22.09.1997) Komissio antaa seuraavat tiedot täydennyksenä 25. huhtikuuta 1997 ((EYVL C 319, 18.10.1997, s. 81. )) antamaansa vastaukseen. Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot sisältävän taulukon.
Virallinen lehti nro C 060 , 25/02/1998 s. 0011



KIRJALLINEN KYSYMYS E-0863/97 esittäjä(t): Amedeo Amadeo (NI) - komissiolle (12. maaliskuuta 1997) Aihe: Kansanterveys Pyydän Euroopan komissiota ilmoittamaan, onko budjettikohdasta B3-4300 - Kansanterveys, terveyden edistäminen, terveystiedotus, terveyskasvatus ja koulutus kansanterveyden alalla - myönnetty tukia Italiaa varten ja siinä tapauksessa, että näin on, pyydän laatimaan niistä sekä järjestökohtaisen että toimintokohtaisen luettelon. Komission jäsenen Erkki Liikanen komission puolesta antama yhteinen täydentävä vastaus kirjallisiin kysymyksiin E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 ja E-0871/97 (22.09.1997) Komissio antaa seuraavat tiedot täydennyksenä 25. huhtikuuta 1997 ((EYVL C 319, 18.10.1997, s. 81. )) antamaansa vastaukseen. Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot sisältävän taulukon.
Virallinen lehti nro C 060 , 25/02/1998 s. 0011



KIRJALLINEN KYSYMYS E-0870/97 esittäjä(t): Amedeo Amadeo (NI) - komissiolle (12. maaliskuuta 1997) Aihe: Euroopan ympäristötoimisto Voiko Euroopan komissio ilmoittaa varainhoitovuoden 1995 budjettikohdan B4-3101 osalta: Tuki Euroopan ympäristötoimistolle - onko Euroopan ympäristötoimisto myöntänyt tukia ulkopuolisille elimille, ja jos näin on, onko mahdollista saada Italiaan annetuista tuista ja niiden määristä sekä toimintokohtainen että järjestökohtainen luettelo? Komission jäsenen Erkki Liikanen komission puolesta antama yhteinen täydentävä vastaus kirjallisiin kysymyksiin E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 ja E-0871/97 (22.09.1997) Komissio antaa seuraavat tiedot täydennyksenä 25. huhtikuuta 1997 ((EYVL C 319, 18.10.1997, s. 81. )) antamaansa vastaukseen. Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot sisältävän taulukon.
Virallinen lehti nro C 060 , 25/02/1998 s. 0118



KIRJALLINEN KYSYMYS E-2290/97 esittäjä(t): Lyndon Harrison (PSE) - komissiolle (2. heinäkuuta 1997) Aihe: Karanteeni Voiko komissio tehdä selkoa BALAI-direktiivin (92/65/ETY) täytäntöönpanon nykytilanteesta? Onko direktiiviä tarkistettu ja aiotaanko sitä todennäköisesti laajentaa koskemaan myös lemmikki-koiria ja kissoja? Onko komissio ottanut viime aikoina yhteyttä Britannian hallitukseen Britannian karanteenijärjestelmän tulevaisuudesta sekä tämän järjestelmän vaikutuksesta vapaaseen liikkuvuuteen Euroopan yhtenäismarkkinoilla? Komission jäsenen Franz Fischlerin komission puolesta antama vastaus (17. heinäkuuta 1997) Kaikki jäsenvaltiot ovat ilmoittaneet komissiolle, että ne ovat panneet täytäntöön eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, annetun neuvoston direktiivin 92/65/EY ((EYVL L 268, 14.9.1992. )) (niin sanottu BALAI-direktiivi). Eläinlääkintäalan tiedekomitea tarkastelee parhaillaan uudelleen kyseistä direktiiiviä erityisesti vesikauhuun liittyvien näkökohtien osalta. Komitean kertomuksen odotetaan valmistuvan lähiaikoina. Sen perusteella komissio tulee tekemään aiheelliset ehdotuksensa kohtuullisen ajan kuluessa. Komissio on tämän asian osalta säännöllisesti yhteydessä Ison-Britannian viranomaisiin.
Virallinen lehti nro C 060 , 25/02/1998 s. 0057



KIRJALLINEN KYSYMYS E-1848/97 esittäjä(t): Daniela Raschhofer (NI) - komissiolle (30. toukokuuta 1997) Aihe: Oliiviöljyn markkinajärjestely Miksi oliiviöljyn markkinointijärjestelyyn osoitettuja varoja käytetään väärin? Millaisesta väärinkäytöstä on tällöin kyse? Mistä johtuu näiden väärinkäytösten lisääntyminen? Kuinka nämä väärinkäytökset aiotaan tulevaisuudessa estää? Kuinka suuren taloudellisen vahingon väärinkäytökset ovat aiheuttaneet tähän mennessä? Mitä maita nämä taloudelliset menetykset koskevat? Millaisia rankaisumahdollisuuksia komissiolla on? Millaisiin rankaisutoimiin on ryhdytty? Millaisia kaikkiin näihin kysymyksiin liittyviä, vuotta 1996 koskevia tietoja on käytettävissä? Komission jäsenen Anita Gradinin komission puolesta antama vastaus (14. heinäkuuta 1997) Oliiviöljyä koskevien väärinkäytösten ja petosten osalta (kysymyksen toinen, viides, kuudes ja yhdeksäs kohta) komissio viittaa Cabezón Alonson esittämään kirjalliseen kysymykseen E-1059/97 antamaansa vastaukseen ((EYVL C 373, 9.12.1997, s. 57. )). Lisäksi komissio lähettää arvoisalle parlamentin jäsenelle ja parlamentin pääsihteeristölle taulukon jäsenvaltioiden vuonna 1996 ilmoittamista petoksista. Nykyisen lainsäädäntökehyksen heikkouksien sekä petosten estämiseksi tulevaisuudessa toteutettavien toimenpiteiden osalta (kysymyksen ensimmäinen, kolmas ja neljäs kohta), komissio katsoo neuvostolle ja parlamentille toimittamansa tiedonannon ((KOM (97)57 lopullinen. )) mukaisesti, että on ryhdyttävä toimenpiteisiin yhteisen markkinajärjestelyn yhteydessä esiintyvien väärinkäytösten torjumiseksi. Parlamentilta on pyydetty asiasta lausuntoa, ja komissio voi esittää ehdotuksensa kyseisen lausunnon saatuaan. Rankaisutoimien osalta (kysymyksen seitsemäs ja kahdeksas kohta) komissio korostaa, että erinäisiä rankaisutoimia on jo olemassa (sekä hallinnollisia että rikosoikeudellisia) ja lisää, että kyseisten rankaisutoimien soveltaminen on jäsenvaltioiden vastuulla. Esimerkiksi asetuksen (ETY) N:o 2677/85 ((EYVL L 254, 25.9.1985, viimeksi muutettuna asetuksella (EY) N:o 887/96, EYVL L 119, 16.5.1996. )) säännösten mukaisesti kulutustuen osalta ja rikkomuksen vakavuudesta riippuen jäsenvaltioiden on - perusteettomasti haetun tuen osalta perittävä 3 - 8 kertaa annetun tuen suuruinen maksu, - peruutettava tuen hyväksyminen 1 - 3 vuoden ajaksi, mikäli perusteettomasti haetun tuen määrä on vähintään 20 prosenttia sellaisen tarkastettavan tuen määrästä, jonka peruste on tunnustettu. Komissio korostaa lopuksi, että jäsenvaltiot eivät toimita sille järjestelmällisesti tietoja kansallisten viranomaisten päättämistä seuraamuksista.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2127/97 esittäjä(t): Hiltrud Breyer (V) - komissiolle (23. kesäkuuta 1997) Aihe: Uuselintarvikkeita koskeva asetus (EY) N:o 258/97 - johdettujen lajikkeiden aineellinen vastaavuus 1. Miten on tarkistettava, että yhdestä tarkistetusta ja hyväksytystä lajikkeesta johdettujen kasvien aineellinen vastaavuus on säilynyt entisellään ja kuinka tämä voidaan tarkistaa? 2. Miten johdettujen lajikkeiden kanssa on meneteltävä? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2159/97 esittäjä(t): Hiltrud Breyer (V) - komissiolle (25. kesäkuuta 1997) Aihe: Uuselintarvikkeita koskeva asetus (EY) N:o 258/97 - merkittäväksi määrättyjen ainesten tahaton päästäminen perinteisiin elintarvikkeisiin 1. Miten on meneteltävä sellaisten tuotteiden kanssa, jotka eivät koostu geenimuunnetuista tuotteista, mutta jotka saattavat (tahattomasti) sisältää tällaisia ainesosia? 2. Onko tällaisten tapausten varalta aiottu hyödyntää valvontaa sekä tarvittaessa merkintää? (Esimerkki: hunaja ja hunajatuotteet, jotka sisältävät siirtogeenisten kasvien siitepölyä). 3. Aiotaanko tarkistaa, ettei siitepölyä sisältävien tuotteiden ravinnoksi käyttäminen ole terveydelle vaarallista? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0043



KIRJALLINEN KYSYMYS P-1795/97 esittäjä(t): Luciano Vecchi (PSE) - komissiolle (20. toukokuuta 1997) Aihe: Nisäkäsperäisen teurastusjätteen käsittelyä eläinravinnoksi käytettäväksi jauheeksi koskevan päätöksen 96/449/EY soveltaminen Viittaan päätökseen 96/449/EY ((EYVL L 184, 24.7.1996, s. 43.)), josta olen jo esittänyt Euroopan komissiolle kaksi kysymystä ja jonka käytäntöön soveltamisessa ilmenee suuria ongelmia kaikissa Euroopan unionin jäsenvaltioissa ja pyydän Euroopan komissiota antamaan selvennykset seuraaviin kohtiin: 1. Onko nisäkkäiden luiden (ravintona käytettävien tai muiden) käsittelyn tuloksena saatava proteiiniaines kaikissa tapauksessa käsiteltävä paineen alaisena (3 bar, 133° C:n lämpötilassa 20 minuutin ajan) päätöksen 96/449 mukaisesti, jotta sitä voitaisiin käyttää eläinten ravintona? 2. Onko nisäkkäiden rasvakudosten (ravintona käytettävien tai muiden) ns. renderointiprosessien tuloksena saatava proteiiniaines kaikissa tapauksessa käsiteltävä paineen alaisena kyseisen päätöksen mukaisesti, jotta sitä voitaisiin käyttää eläinten ravintona? 3. Mitä ainetta on käytettävä päätöksessä mainitun 3 baarin paineen saavuttamiseksi: ilmaa, typpeä, hiilidioksidia vai vesihöyryä? Komission jäsenen Franz Fischlerin komission puolesta antama vastaus (8. heinäkuuta 1997) 1. Komission päätöksessä 96/449/EY edellytetään, että eläinjäte prosessoidaan 3 baarin paineessa 133 °C:ssa 20 minuutin ajan. Tätä sovelletaan kaikkeen nisäkäsperäiseen eläinjätteeseen tiettyjä poikkeuksia lukuun ottamatta, joihin kuuluvat muun muassa ihmisravinnoksi soveltuvat luut. Muille luille ei ole myönnetty poikkeusta. 2. Edellä mainittu poikkeus koskee ainoastaan luita, ja kaikki näistä luista poistettu aines, soveltuu se sitten ihmisravinnoksi tai ei, on painekäsiteltävä, jollei sitä ole tarkoitettu suoraan ihmisravinnoksi. Jotta sitä voidaan käyttää eläinten ravintona, se on näin ollen käsiteltävä päätöksen 96/449/EY mukaisesti. 3. Päätöksessä mainitun 3 baarin paineen saavuttamiseksi käytettävää nestettä ei ole täsmennetty. Tavanomainen ja kaikkein ilmeisin käytännön menetelmä on kuitenkin veden lämmittäminen suljetussa astiassa, mikä fysiikan lakien mukaisesti saa aikaan 133 °C:n lämpötilan 3 baarin paineessa. Komissio ei ole tietoinen muista käytössä olevista järjestelmistä, joilla saataisiin aikaan kyseiset edellytykset.